Дмитрий Медведевка татар китапларын күрсәттеләр (ФОТО)

	Россия Премьер-министры Дмитрий Медведев бүген Мәскәүдә ачылган “Кызыл мәйдан” китап фестивалендә “Татарстан китап нәшрияты” күргәзмәсендә булып, нәшрият эшчәнлегенә югары бәя бирде. Бу хакта әлеге нәшрият генераль директоры Илдар Сәгъдәтшин хәбәр итте.	 “Кызыл мәйдан” фестиваль-ярминкәсе Пушкин туган көнгә һәм Рус теле көненә багышлап үткәрелә. Беренче тапкыр чара 2015 нче елда уздырылган иде. Былтыр нәшриятлар күргәзмәләрен Владимир Путин карап бәяләде. Быелгы чарада исә Дмитрий Медведев катнашкан. РФ Премьер-министры Татарстан күргәзмәсе янында аеруча озак тукталып, нәшриятта эшләүчеләр белән әңгәмә корган. 
	Рәмис ЛАТЫЙПОВ	
Татар-информ

	№ --- | 03.06.2016	


